b'\n_START_ARTICLE_\nBottnakarl\n_START_PARAGRAPH_\nBotnakarl eller bottnakarlarna, var fra middelalderen et tilnavn p\xc3\xa5 borgere i Stockholm, som rejste til V\xc3\xa4sterbotten og \xc3\x96sterbotten for at drive handel med b\xc3\xb8nderne der. Mange var ansete fra disse omr\xc3\xa5der, som senere havde sl\xc3\xa5et sig ned i Stockholm (i mods\xc3\xa6tning til landsk\xc3\xb6pm\xc3\xa4nnen (landk\xc3\xb8bm\xc3\xa6ndene), som blev boende og var b\xc3\xb8nder i Norrland). Deres skibe kaldtes bottneskutor (skuder)._NEWLINE_\xc3\x85r 1477 omtales i en notits i Stockholms stads t\xc3\xa4nkeb\xc3\xb6cker under rubrikken Botnakarlarne, at de ikke kun bedrev handel i det \xc3\xb8vre Bottenviken men tillige var borgere i Stockholm. De havde forbud mod at besejle Norrebotn med trusler om b\xc3\xb8der p\xc3\xa5 40 mark, hvis de ikke havde nogen, som i deres sted var tilstede i hovedstaden. De solgte is\xc3\xa6r pelse, s\xc3\xa6l og laks i Stockholm og indtil 1482 byttede de deres varer mod korn. Bottnakarlerne gjorde ogs\xc3\xa5 rejser til udlandet, blandt andet til Tyskland._NEWLINE_Den \xc3\xa6ldste notits om bottnakarlar findes i Stockholms bys jordebog. Denne er fra 1444, hvor en Hanis skr\xc3\xa6dder fra "N\xc3\xb6rra butn" omtales. I 1465 omtales en Erik Jonsson med hjemsted i "Norrebodhnin i Roswik". Fem \xc3\xa5r senere, i 1470, omtales Torne\xc3\xa5 i en bogf\xc3\xb8ringspost i Stockholms k\xc3\xa6mnersregnskaber, da 5 mark i skat gaves af "Henrek laxekarl"._NEWLINE_I 1480\'erne bliver notiser om bottnakarlar i Stockholm stadig hyppigere. Lule\xc3\xa5boerne dominerer, t\xc3\xa6t fulgte af \xc3\x96sterbottenssognene N\xc3\xa4rpes, Mustasaari (nu Korsholm) og Peders\xc3\xb6re. Pite\xc3\xa5 og Torne\xc3\xa5 forekommer ofte, mens sognene Ume\xc3\xa5 og Bygde\xc3\xa5 ikke synes at have haft s\xc3\xa5 t\xc3\xa6tte forbindelser med hovedstaden som de nordligere i det tidligere landskab V\xc3\xa4sterbotten._NEWLINE_Anledningen til, at "norrbottningar" (s\xc3\xa5ledes kaldtes i middelalderen indbyggere fra V\xc3\xa4sterbotten og Norrbotten) skaffede sig s\xc3\xa5 gode forbindelser med Stockholm, var eksistensen af det bottniska handelstv\xc3\xa5nget. Efter som det ikke var tilladet at besejle udenrigs havne fra Norrbotten, fandt mange inden for handelen virksomme fra dette omr\xc3\xa5de det hensigtsm\xc3\xa6ssigt at etablere sig i stapelstaden Stockholm. En f\xc3\xb8lge heraf var, at mange norrbottninger modsatte sig en liberalisering af handelspolitikken. Anders Svensson Bjur fr\xc3\xa5a Bensbyn, som blev borgmester i Stockholm i 1498, var s\xc3\xa5ledes i opposition til Sten Sture den \xc3\xa6ldre, som ville g\xc3\xb8re det muligt for flere byer end Stockholm og \xc3\x85bo at bedriva udenrigshandel._NEWLINE_Det m\xc3\xa5 tilf\xc3\xb8jes, at ogs\xc3\xa5 andre stockholmere end norrl\xc3\xa6ndinge specialiserede sig i handelen med Bottenviken.'